open-index/open-wikipedia-markdown huggingface dataset:
Արման Երեմյան

**Արման Ստեփանի Երեմյան** (), հայ թեկվոնդոիստ, Հայաստանի և Եվրոպայի չեմպիոն, Հայաստանի միջազգային կարգի սպորտի վարպետ։

## Կենսագրություն
Արման Երեմյանը ծնվել է 1986 թվականի հունվարի 29-ին Երևանում (Հայկական ԽՍՀ)։ Թեկվոնդոյով զբաղվել սկսել է Արսեն Ավետիսյանի գլխավորությամբ։ Մասնակցել է թեկվոնդոյի պատանեկան առաջնությունների և դարձել հաղթող։ Երոպայի պատանեկան առաջնություններում նվաճել է արծաթե և բրոնզե մեդալներ 2001 և 2003 թվականներին համապատասխանաբար։ Արժանացել է երեք բրոնզե մեդալների Ունիվերսիադաներում 2005, 2007 և 2009 թվականներին։ Արման Երեմյանի ամենանշանակալի ձեռքբերումը եղել է ոսկե մեդալը Հռոմում անցկացված թեկվոնդոյի Եվրոպայի առաջնության կիսամիջին քաշային կարգում (78&nbsp;կգ)։ Այդպիսով նա դարձել է առաջին հայ թեկվոնդոիստը, որ ճանաչվել է Եվրոպայի չեմպիոն։

Արման Երեմյանը եղել է Հայաստանի օլիմպիական հավաքականի դրոշակակիրը 2012 թվականին Լոնդոնում անցկացված Օլիմպիական խաղերում. նա եղել է Հայաստանի հինգերորդ դրոշակակիրը Ամառային օլիմպիական խաղերում։ Սկզբում նախատեսվել է, որ դրոշակակիրը կլինի Ալբերտ Ազարյանը, սակայն որոշումը փոխվել է նրա տարիքի պատճառով, և նրա փոխարեն այդ պատիվը վերապահվել է Արման Երեմյանին։

Երեմյանը նվաճել է ոսկե մեդալ 2012 թվականին Կազանում անցկացված որոկավորման մրցումներում և ստացել իրավունք մասնակցելու 2012 թվականի Օլիմպիական խաղերին։ Նա դարձել է առաջին հայ թեկվոնդոիստը, որ ներկայացրել է Հայաստանը Ամառային օլիմպիական խաղերում։ Առաջին փուլում Երեմյանը հաղթել է կանադացի Սեբաստյան Միշոյին (8:4) և հոլանդացի Թոմի Մոլետին (6:4), սակայն կիսաեզրափակչում նվազագույն հաշվով զիջել է Արգենտինան ներկայացնող Սեբաստյան Կրիսմանիչին (1:2), որն էլ արդյունքում դարձել է Օլիմպիական խաղերի չեմպիոն։ Բրոնզե մեդալի համար պայքարում Երեմյանը պարտվել է բրիտանացի Մուհամմադ Լուտալոյին (3:9)։

## Ծանոթագրություններ

## Արտաքին հղումներ
* Արման Երեմյանի էջը Taekwondodata.com կայքում 
* Լոնդոն-2012. Հայ օլիմպիականները. Արման Երեմյան

Կատեգորիա:Հայ թեկվոնդոիստներ
Անդրե Մաժինո

**Անդրե Մաժինո** (), ֆրանսիացի քաղաքական և զինվորական գործիչ։

## Կենսագրություն
Անդրե Մաժինոն ծնվել է 1877 թվականի փետրվարի 17-ին, Փարիզում։ Քսան տարեկան հասակում դարձել է իրավագիտության դոկտոր։ 1910 թվականին ընտրվել է Ֆրանսիայի Ազգային ժողովի պատգամավոր։

Երբ սկսվեց Առաջին համաշխարհային պատերազմը, նա անցավ զինվորական ծառայության և ուղարկվեց Լոթարինգիա։ 1914 թվականին արժանացավ սերժանտի կոչման՝ սառնասրտության և խիզախության համար։ 1914 թվականի նոյեմբերին Վերդենի մատույցներում վիրավորվեց, պարգևատրվեց Ֆրանսիայի բարձրագույն ռազմական պարգևով՝ Զինվորական մեդալով։ Զինվորական անբասիր ծառայության, ռազմական գնահատելի վաստակի համար 1919 թվականի մարտի 12-ին պարգևատրվել է Պատվո լեգեոնի շքանշանով։

Պատերազմի ավարտից  հետո վերադարձել է խորհրդարանական աշխատանքի։ 1922 թվականին նշանակվել է ռազմական նախարար՝ Ռայմոն Պուանկարեի ղեկավարած կառավարության կազմում։ Նախաձեռնել է Գերմանիայի հետ սահմանին ռազմական ամրությունների գծի (Մաժինոյի գծի) ստեղծման գործը։ Դրա շինարարությունն սկսվել է 1929 թվականին, շարունակվել մինչև 1934 թվականը։ Այդ ժամանակաշրջանում շինարարության վրա ծախսվել է շուրջ մեկ միլիարդ դոլար։

Մաժինոն այդպես էլ չտեսավ ամրությունների գծի շինարարության ավարտը։ 1931 թվականի դեկտեմբերին նա վարակվեց տիֆով և մեկ ամիս էլ չանցած՝ մահացավ։ Ամրությունների գիծը կոչեցին նրա անունով։ Սակայն ընդամենը մի քանի տարի անց ակնհայտ դարձավ, որ այդ գիծը արդյունավետ չէ։ 1940 թվականին Ֆրանսիայի վրա հարձակված հիտլերյան Գերմանիայի հրասայլերը /տանկերը/ առանց մեծ դժվարության ճեղքեցին-անցան տանկերի համար անհաղթահարելի համարված այդ ամրություները։

1966 թվականի սեպտեմբերին Վերդենում հուշարձան է կանգնեցվել ի պատիվ Մաժինոյի

Անդրե Մաժինոն 1919-1932 թվականներին եղել է Ֆրանսիայի սուսերամարտի ֆեդերացիայի, 1921-1924 թվականներին՝ սուսերամարտի միջազգային ֆեդերացիայի նախագահ։

## Տես նաև
* Ֆրանսիայի երրորդ հանրապետություն

## Ծանոթագրություններ

## Արտաքին հղումներ
* A biography of Maginot(  2009-10-25)

Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիայի նախարարներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի իրավաբաններ
Կատեգորիա:Ֆրանսիացի լրագրողներ
Կատեգորիա:Ֆրանսիացի ռազմական գործիչներ
Ժոզեֆ-Միշել Մոնգոլֆիե

**Ժոզեֆ-Միշել Մոնգոլֆիե**  (),  ), առաջին օդապարիկը ստեղծած Մոնգոլֆիե եղբայրներից ավագը։
## Կենսագրություն

Ընտանիքում 16 երեխաներից եղել է տասներկուերորդը։ Կրտսեր եղբոր՝ Ժակ-Էտյենի  (1745—1799) հետ իրեն նվիրել է մաթեմատիկայի և ֆիզիկայի ուսումնասիրմանը։ Նրա հետ մեկտեղ էլ ստանձնել է հոր ՝ Անոնեում գտնվող թղթի ֆաբրիկայի կառավարումը։ 1783 թվականին նրանք պատրաստեցին առաջին օդապարիկը, որը օդ բարձրացավ տաքացված օդի շնորհիվ (հետագայում այդ տիպի օդապարիկները նրանց անունով կոչվեցին մոնգոլֆիեր)։

1784 թվականին Ժոզեֆ-Միշելը հայտնագործեց անկարգելը (), 1794 թվականին ՝  ճախրելու համար նախատեսված հատուկ սարք։ 1796 թվականին Պիեր Ամի Ֆրանսուա Արգանտի հետ միասին ստեղծեց  ջրաբաշխական եղանակով աշխատող խոյահարող սարք։ Ի դեպ, 1797 թվականին փարիզցի օդագնացներից մեկը՝ Անդրե-Ժակ Գարներենը,  համարձակվեց փորձարկել Մոնգոլֆիեի պատրաստած անկարգելը։ Փորձարկումը հաջողությամբ պսակվեց, և նա դարձավ աշխարհի առաջին պարաշյուտիստը։

Ֆրանսիական հեղափոխության ժամանակաշրջանում Ժոզեֆ-Միշելը մեկնեց Փարիզ,  դարձավ  *Արվեստների և արհեստների թանգարանի*  վարիչ և արվեստների և արհեստների խորհրդակցական բյուրոյի անդամ։  Նա մասնակցել է նաև Ազգային արդյունաբերության զարգացումը խրախուսող ընկերության հիմնադրման աշխատանքներին։

1807 թվականին Մոնգոլֆիեն պարգևատրվել է Պատվո լեգեոնի շքանշանով, որը նրան  հանձնել է անձամբ Նապոլեոն Բոնապարտը։

Եղել է մասոն, 1784 թվականից ՝  Ֆրանսիայի Մեծ արևելքի «Ինը քույրեր» օթյակի անդամ։

## Պատկերասրահ

Պատկեր:Yellow.balloon.inflation.arp.jpg|Տաքացված օդով լցված օդապարիկ
Պատկեր:Yellow.balloon.takesoff.in.bath.arp.jpg|ժամանակակից մոնգոլֆեր
Պատկեր:Early flight 02561u (1).jpg|1797 թվական, օդապարիկի փորձարկում


## Տես նաև
* Մոնգոլֆիե եղբայրներ
* Аэростат
* Аэронавтика

## Գրականություն
* 

## Ծանոթագրություններ

Կատեգորիա:Ֆրանսիացի գյուտարարներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Ֆրանսիացի գործարարներ
Կատեգորիա:Ֆրանսիացի ավիակոնստրուկտորներ
Ռիկարդո Վոլֆ

**Ռիկարդո Վոլֆ** (, , ), քիմիկոս, գիտնական, ձեռնարկատեր, բարերար, դիվանագետ։ Հայտնի Վոլֆի մրցանակի հիմնադիրը, որը տրվում է գիտության և արվեստի բնագավառում մեծ նվաճումների հասած գիտնականներին։

Ծնվել է հարուստ Հաննովերյան հրեա գործարարի՝ Մորից Վոլֆի ընտանիքում,  (ընտանիքում 14 երեխա է եղել), նրան անվանել են Ռիչարդ։ Առաջին համաշխարհային պատերազմից առաջ նա արտագաղթեց (1913) Կուբա։ 1924 թվականին նա ամուսնացավ թենիսի աշխարհի առաջնության եզրափակչի մասնակից Ֆրանսիսկե Սուբիրանի հետ, որից հետո սկսեց կրել «Ռիկարդո Սուբիրիանո ի Լոբո Վոլֆ» անունը։ Նա հնարել է հանքային աղբից մետաղի ձեռք բերելու մեթոդը, մի քանի երկրներում իրականացրել է իր գյուտերը և հաջողությամբ զբաղվել մետալուրգիական բիզնեսով, որի շնորհիվ մեծ հաջողությունների է հասել։

Վոլֆը աջակցել է Ֆիդել Կաստրոյի ռեժիմին և 1960 թվականին Իսրայելում նշանակվել է որպես Կուբայի դեսպան։ Քուվեյթ-Իսրայել դիվանագիտական հարաբերությունների (1973) փլուզումից հետո Վոլֆը որոշեց մնալ Իսրայելում որպես հայրենադարձ։

## Վոլֆի մրցանակ
Վոլֆի անվան հիմնադրամը ստեղծվել է 1975 թվականին՝ մարդկության մեջ գիտության և արվեստի խթանման համար։ Հիմնադրամի կողմից պարգևատրված Վոլֆի մրցանակը աշխարհում ամենահայտնի և հեղինակավոր մրցանակներից մեկն է, որը ամեն տարի սկսած 1978 թվականից Իսրայելում պարգևատրում են գիտնականների կամ արվեստագետների՝ իրենց ամենալավ նվաճումների համար, անկախ ռասայից, ազգությունից, դավանանքից, քաղաքացիությունից և քաղաքական համոզմունքից։ Մրցանակի դրամական մասը կազմում է 100 հազար ԱՄՆ դոլար և տրվում է դափնեկիրներին, ովքեր գիտելիքի հետևյալ ոլորտներից են` գյուղատնտեսական գիտություններ, քիմիա, մաթեմատիկա, բժշկություն, ֆիզիկա և արվեստ։

## Ծանոթագրություններ

## Գրականություն
* Краткая еврейская энциклопедия, т. 1—11, Иерусалим, 1976—2005
* С. А. Фридман, Евреи-лауреаты Нобелевской премии, Краткий биографический словарь, Дограф, Москва, 2000, ISBN 5-93431-011-9

## Արտաքին հղումներ
* *Смолицкий В.* Вознаграждённое упрямство. Знание—сила, № 1 (2013), стр. 55—58.
* 

Կատեգորիա:Իսրայելի դիվանագետներ
Կատեգորիա:Իսրայելցի գիտնականներ
Կատեգորիա:Գերմանիայի հրեաներ
Քեյսի Քոթ

**Քեյսի Մորթոն Քոթ** (, ), ամերիկացի դերասան։ Առավել հայտնի է Ռիվերդեյլ հեռուստասերիալում կատարած Քևին Քելերի դերով։

## Վաղ տարիներ և կրթություն
Քոթը մեծացել է Օհայո նահանգի Չագրին Ֆոլս քաղաքում։ Չավարտելով Բոսթոնի համալսարանը՝ տեղափոխվել է Քարնեգի Մելոն համալսարան, որտեղ սովորել է Մշակույթի բաժնում։ Ավարտել է 2016 թվականին։ Քեյսին ունի երկու եղբայր՝ Քարլին և Քորին, վերջինս նույնպես դերասան է։

## Անձնական կյանք
Քեյսի Քոթը ապրում է Նյու Յորքում։

## Ֆիլմագրություն
### Կինո

### Հեռուստատեսություն

### Երաժշտական հոլովակ

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի կինոդերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ հեռուստատեսային դերասաններ
Տիրուհին և աղախինը (նկար, Վերմեեր)

**Տիրուհին և աղախինը** (), հոլանդացի նկարիչ Յան Վերմեերի նկարներից, որը նկարվել է 1666-1667 թվականներին։ Աշխատանքը պահպանվում է «Ֆրիկի հավաքածու» ֆոնդում, որը գտնվում է Նյու Յորքում։ Նկարը ստեղծվել է նկարչի և նրա ընտանիքի` Դելֆտեում գտնվելու ժամանակ, որտեղ նա ղեկավարում էր Սուրբ Լուկիի քաղաքային նկարիչների միությունը։

## Ստեղծում
1662 թվականին Յան Վերմեերը 9 տարի Սուրբ Լուկիի նկարիչների միությանը անդամակցելուց հետո դառնում է միության ղեկավարը։ Նրա պարտականությունների մեջ էր մտնում երիտասարդ նկարիչների հավաքագրումը, որոնք կնպաստեին միության նկարների վաճառքին և այլն։ Զբաղված լինելու պատճառով այդ պահից սկսած նա չի կարողանում նկարել տարեկան երկուսից ավել նկար։ Այդպիսի նկարներից մեկն է համարվում «Տիրուհին և աղախինը» (1666-1667)։

1675 թվականի հուլիսին Վերմեերի մահից հետո նրա այրու կողմից բացվել է արհեստանոց, որտեղ նա 26 այլ նկարիչների նկարների շարքում գտել է ևս երկու չվաճառված նկարներ՝ «Տիրուհին և աղախինը», «Մարգարտե վզնոցով կինը»։
thumb|250px|left|Նամակ գրող կինը և աղախինը

### Բնութագիր
1662 թվականից հետո Վերմեերի աշխատանքներում հայտնվում է մի դետալ, որը կարող էր հիմք ծառայել հետագա աշխատանքների համար։ Այդպիսի դետալ է ոսկյա մորթին, որը կարծես խաղում է շողերի հետ։ Բացի «Տիրուհին և աղախինը» նկարից` նկարիչը պատկերել է այդ մորթին նաև այլ կտավներում` «Մարգարտե վզնոցով կինը», «Դեղին հագուստով նամակ գրող կինը»։ Որպեսզի ընդգծի մորթու պայծառությունը տիրուհու ուսերին, նա օգտագործում էր աղախնի հագուստի և հետևի ամբողջ ֆոնի մուգ երանգներ։ Ինչպես նաև «Մարգարտե ականջօղով աղջիկը» նկարում նկարիչը լիովին գիտակցել է հետևի մուգ ֆոնի էությունը։ Սակայն «Տիրուհին և աղախինը» նկարում նկարիչը, օգտագործելով տարբեր տեխնիկական հնարքներ, ապացուցել է, որ հետևի ֆոնը ոչ այլ ինչ է, քան շագանակագույն վարագույր, որի գույնը նկարում դրամատիզմ է ներմուծում։ Տիրուհու կերպարը վերցված է հին հռոմեական դասական արձաններից (նրա տեսքը, սանրվածքը), իսկ աղախնի կերպարը` հունական ողբերգություններից, երբ սուրհանդակը ժամանում է կարևոր նորություններով։

## Ծանոթագրություններ

## Արտաքին հղումներ
Նկարը «Ֆրիկի հավաքածու» կայքում

Կատեգորիա:Կանանց դիմապատկերներ
Կատեգորիա:Յան Վերմեերի նկարներ
Իլ Ֆլոտանտ

**Լողացող կղզի** (), ֆրանսիական աղանդեր, բաղկացած բեզեից և անգլիական կրեմից (վանիլային քաստարդ կրեմ)։ 
250px|մինի|Անգլիական կարամել, Լողացող կղզի

Բեզեն պատրաստում են շաքարավազից և ձվի հարած սպիտակուցից, ավելացնելով վանիլային էքստրակտ և առանց դադարի հարում են։

Անգլիական կրեմը պատրաստում են տաք կաթով, ձվի դեղնուցով, շաքարավազով և համեմունքներով։

Աղանդերի վերին շերտը կարելի է պատել կարամելով, նշով, պրալինով, լիմոնով կամ այլ ցիտրուսներով։

Այն թխվում է բարձր ջերմաստիճանում և 30 րոպեում։

Աղանդերի անվան հետ որոշակի շփոթություն կա։ Ֆրանսիական խոհանոցում երբեմն օգտագործում են () («Ձվեր ձյան մեջ») և () («Լողացող կղզի») տերմինները, վերջինիս անվանումը անգլերն ծագում ունի։

## Գրականություն
* 
* 

## Ծանոթագրություններ

## Արտաքին հղումներ

*Recipe on FranceThisWay 
*Schneenockerln recipe  
*Šnenokle: Recipe 
*Lapte de pasare cu vanilie 
*Madártej: Recipe  
*Ina Garten recipe

## Աղբյուրներ
* 

Կատեգորիա:Ֆրանսիական խոհանոց
Նախագահական ընտրություններ Կոլումբիայում (2018)

**Նախագահական ընտրությունները [[Կոլումբիա]]յում** անցկացվել են 2018 թվականի մայիսի 27-ին (1-ին փուլ) և հունիսի 17-ին (2-րդ փուլ)։ Նախագահ Խուան Մանուել Սանտոսը չկարողացավ երրորդ ժամկետի համար առաջադրվել։

1-ին փուլից հետո թեկնածուներից ոչ մեկը կհավաքեց 50%-ից ավել ձայն։ 2-րդ փուլ անցան պահպանողականների ներկայացուցիչ Իվան Դուկե Մարկեսը և աջ ուժերը ներկայացնող Գուստավո Պետրոն։ Երկրորդ փուլում Իվան Դուկեն Մարկեսն ստացավ ձայների գրեթե 54%-ը և դարձավ Կոլումբիայի նախագահ։

## Ընտրական համակարգ
Կոլումբիայի նախագահը ընտրվում է ուղիղ քվեարկությամբ։ Այն դեպքում, երբ թեկնածուներից ոչ մեկը 1-ին փուլում ձայների մեծամասնությունը չի հավաքում, անցկացվում է երկրորդ փուլ այն երկու թեկնածուների մասնակցությամբ, որոնք առաջինում ամենաշատ թվով ձայներն էին հավաքել։

## Հիմնական թեկնածուներ

## Արդյունքներ

## Ծանոթագրություններ

## Արտաքին հղումներ
*
Կոմիտասի անվան զբոսայգի

**Կոմիտասի անվան զբոսայգի և պանթեոն**,  զբոսայգի Երևանի Արշակունյաց պողոտայի երկայնքով։

## Պատմություն
Մինչև 1930-ական թվականների կեսերը զբոսայգու տարածքը եղել է հին գերեզմանատուն, որը տեղացիները կոչել են «Մլեր»։ Պահպանվել է հնագույն գերեզմանատան կրաշաղախ պարսպից մի հատված։

1930-ականներին Երևանի քաղխորհրդի գործկոմի որոշմամբ գերեզմանատունը փակվել է և ամայի տարածքում հիմնադրվել է զբոսայգի։ Այգու մի անկյունը Աղասի Խանջյանի նախաձեռնությամբ վերածվել է գրականության և արվեստի գործիչների գերեզմանատան։ Երկար տարիներ պանթեոնի տարածքն անուշադրության է մատնված եղել։ 1969 թվականին Ստեփան և Ռուզան Քյուրքչյանների հովանավորությամբ կառուցվել են տուֆակերտ, քանդակազարդ հյուսիսային պատն ու միջնապատը, որից հետո կատարվել են մասնակի նորոգումներ։ Պանթեոնը հիմնանորոգվել է 2005 թվականին։

Այգու տարածքում են գտնվում՝
* Կոմիտասի անվան պանթեոնը
* Ֆիդայական շարժման «Զորավար Անդրանիկ» թանգարանը
* Շուշանիկ Կուրղինյանի գերեզմանը
* Կոմիտասի թանգարան-ինստիտուտը
* Շենգավիթ վարչական շրջանի ընդհանուր իրավասության դատարան
* Հուշարձան՝ նվիրված ՀՕՄ-ի 100-ամյակին
* 2011-2013 թթ. այգու տարածքում գործել է «Նեմո» դելֆինարիումը

## Պատկերասրահ

Komitas Park, Yerevan - Կոմիտասի այգի, Երևան - June, 2020.jpg|Կոմիտասի անվան զբոսայգին՝ ամռանը, 2020 թվական
Պանթեոն` Կոմիտասի Անվան Զբոսայգու (2).JPG|Այգու մուտքը Արշակունյաց պողոտայից
Khacqar in komitas panteon 02.jpg|Կոմիտասի անվան պանթեոնի տուֆակերտ պատը
Ֆիդայական շարժման «Զորավար Անդրանիկ» թանգարան1.jpg|Ֆիդայական շարժման «Զորավար Անդրանիկ» թանգարան
Shushanik Kurghinian's tomb at the Komitas Pantheon-Park.jpg|Շուշանիկ Կուրղինյանի գերեզման
Komitas Museum, Yerevan.jpg|Կոմիտասի թանգարան-ինստիտուտ
Комитас 8.jpg|Կոմիտասի թանգարան-ինստիտուտ
ՀՈՒՇԱՐՁԱՆ՝ ՆՎԻՐՎԱԾ ՀՕՄ-Ի 100-ԱՄՅԱԿԻՆ.JPG|Հուշարձան՝ նվիրված ՀՕՄ-ի 100-ամյակին
Arshakunyats avenue 12.jpg|Շենգավիթ վարչական շրջանի ընդհանուր իրավասության դատարան
Arshakunyats Park.jpg


## Տես նաև
* Կոմիտասի անվան պանթեոն

## Ծանոթագրություններ

## Արտաքին հղումներ
* Այս տարի կբարեկարգվեն Կիրովի, Կոմիտասի անվան այգիներն ու Գլխավոր պողոտան
* Կձևավորվի մեկ ընդհանուր զբոսայգի։ Վերակառուցվում է Կոմիտասի անվան զբոսայգին
Աբդլահադ

**Աբդլահադ**, արաբական ծագումով հայկական արական անձնանուն։ Ծագում է արաբերեն عبد الاحد (‘Abd-ul-aḥad) անունից, որը նշանակում է «ծառա Միակի (Աստծո)»։ Անսովոր անուն է հայերի մեջ։ Այս անունով հայտնի է միայն երեք անձ, մեկը եդեսիացի (16-րդ դար) և երկուսը հալեպցի (17-րդ դար)։

## Հայտնի անվանակիրներ
* Ապտլահաթ, Եդեսիացի (1564).
* Ապտլահատ, Գրիգոր սարկավագի հայրը, Մուրատ գրչին գրել է տվել մի Ավետարան և նվիրել Հալեպի եկեղեցուն (1652).
* Ապտլհատ, մահտեսի Հակոբի հայրը, ով նորոգել էր տվել 1636 թվականին գրված մի Ճաշոց և նվիրել Հալեպի եկեղեցուն (թվականն անհայտ)

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 13 
* «Cathalogue of the armenian manuscripts in the Bodleian library», կազմեցին Ս. Վրդ. Պարոնեան և Conybeare, Oxford, 1918, էջ 13
* «Ցուցակ հայերէն ձեռագրաց Հալէպի», կազմող՝ արք. Արտավազդ Սյուրմեյան, Հատոր Ա, Երուսաղեմ, 1935, էջ 85բ., 238ա.

Կատեգորիա:Հայկական արական անձնանուններ
Հովհան Գոնտացի

**Հովհան Գոնտացի** կամ **Ջոն Գոնտացի** (**Հովհան Պլանտագենետ, Լանքասթերի առաջին դուքս, Աքվիտանիայի առաջին դուքս**, , ), անգլիացի ազնվական, ռազմական և քաղաքական գործիչ, Էդուարդ III-ի ողջ մնացած հինգ որդիներից երրորդը, Անգլիան շուրջ 300 տարի ղեկավարած Պլանտագենետ արքայատոհմի ներկայացուցիչ։ Նա ստացել է «Գոնտացի» մականունը՝ Գենտում ծնված լինելու պատճառով։

Նա Էդուարդ III-ի և Հինոտի կոմս Վիլհելմի դուստր Ֆիլիպա Հինոտի ողջ մնացած որդիներից երրորդն է։ Եղել է Հենրի IV-ի հայրը։

Հովհան Գոնտացին Սև իշխանի կրտսեր եղբայրն էր։ Նա մեծ ազդեցություն ուներ անգլիական արքունիքի վրա իր զարմիկի` Ռիչարդ Երկրորդի  մանկության տարիների ընթացքում, ինչպես նաև հետագա քաղաքական պայքարի տարիներին։ Բայց նա երբեք չի համարվել արքայի մրցակիցը։

Հովհան Գոնտացու օրինական արական ժառանգները Լանքասթերներն էին։ Դրանց ներկայացուցիչներ էին արքաներ Հենրի IV, Հենրի V, և Հենրի VI արքաները։ Նրա մյուս օրինական ժառանգներն էին. առաջին կնոջից` Բլանշից` դուստրեր Ֆիլիպա Պորտուգալացին և Էլիզաբեթ Լանքասթերը, երկրորդ կնոջից` Կոստանսայից, նրա դուստրը Կատերինե Կաստիլիացին։

Հովհան Գոնտացին ունեցել է արտամուսնական հինգ զավակներ։ Դրանցից մեկն իր պատանեկության տարիներին իր մոր շքախմբի անդամներից մեկից, իսկ չորսը` Կատերինե Սվինվորթից, ով եղել է Գոնտացու երկար տարիների տիկինը և երրորդ կինը։ Այդ զավակները կրում էին Բոֆորթ ազգանունը` դքսի նախկին ֆրանսիական տիրույթի անվանումից։ Այդ զավակները` երեք որդիները և նրանց քույրը օրինականացվել են արքայական և Հռոմի պապի վճիռներով, այն բանից հետո, երբ Հովհան Գոնտացին և Կատերինեն 1396 թվականին ամուսնացել են։ Նրանց կիսեղբայր Հենրի IV-ը հետագայում պայման է դրել, որ նրանք չպետք է հավակնեն գահին։ Այդ ամուսնության ժառանգորդներից էին Վինչեսթերի եպիսկոպոս (և հետագայում Կարդինալ) Հենրի Բոֆորթը, Վեստմորլանդի կոմսուհի Ժաննա Բոֆորթը` Էդուարդ IV-ի և Ռիչարդ III-ի տատը, և Սոմորսեթի առաջին կոմս Հովհան Բոֆորտ,, արքա Հենրի VII-ի և Շոտլանդիայի թագուհի Ժաննա Բոֆորթը։ Վերջինից սերվել են 1437 թվականից հետո Շոտլանդիայի բոլոր միապետերը և 1603 թվականից մինչև այսօր Անգլիայի, Մեծ Բրիտանիայի և Իռլանդիայի, ինչպես նաև` Միացյալ Թագավորության միապետերը։

Հովհան Լանքասթերի ավագ որդին և ժառանգորդը` Հերեֆորդի դուքս Հենրին 1398 թվականին տաս տարով աքսորված է եղել արքա Ռիչարդ III-ի կողմից, որպես Հերեֆորդի և Նորֆոլքի դուքս Թոմաս դը Մոուբրեյի միջև վեճի լուծում։

Երբ 1399 թվականին Հովհան Գոնտացին մահացել է, նրա տիրույթները և տիտղոսները խլվել են, որովհետև Ռիչարդ II-ը Հերեֆորդի դուքսին անվանել էր դավաճան և ցմահ աքսորել էր։

Հենրի Բոլինգբրոքը վերադարձել է աքսորից վերականգնելու իր ժառանգությունը և գահընկեց անելու Ռիչարդին։ Հենրի Բոլինգբրոքը հետագայում իշխել է արքա Հենրի IV Անգլիացի (1399-1413) անունով։
Նա Հովհան Գոնտացու առաջին ժառանգն էր, ով բազմել էր Անգլիայի գահին։

Մի քանի հողային շռայլ նվիրատվությունների շնորհիվ, Հովհանը ոչ միայն այդ ժամանակվա ամենահարուստ մարդն էր, այլ նաև երբևէ ապրած ամենահարուստ մարդկանցից է։ Ինֆլյացիայի հաշվարկով նա բոլոր ժամանակների 16-րդ ամենահարուստ մարդն է։

## Ծանոթագրություններ

Կատեգորիա:Անգլիայի քաղաքական գործիչներ
Կատեգորիա:Կապիչի շքանշանի ասպետներ
Կատեգորիա:Կեղծանուններ
Կատեգորիա:Պլանտագենետների հարստություն
Սուրբ Նիկողայոս եկեղեցի (Ստուդենցի, Մոսկվա)

**Նիկողայոս սրբազանի եկեղեցի Ստուդենցիում** (), ուղղափառ միահավատ եկեղեցի, պատկանում է Ռուս ուղղափառ եկեղեցու Մոսկվայի քաղաքային թեմի Պոկրովսկու  գործակալությանը։ Գտնվում է Մոսկվայում Տագանսկայա փողոցի 20 ա հասցեում, համարվում է ճարտարապետական հուշարձան։

## Պատմություն
«Ստուդենցի» անվանումը հավանաբար ստացել է եկեղեցու մոտով դեպի Սպիտակ ծով անցնող ճանապարհից, որը հասարակ ժողովրդի մեջ կոչվում էր  «ստուդենեց»։ Հիմնադրման ստույգ տարեթիվը հայտնի չէ, սակայն վավերագրական աղբյուրներում նշվում է 1672 թվականի փայտե եկեղեցի։ Քարե եկեղեցու շինարարությունը սկսվել է 1699 թվականին, իսկ ավարտը թվագրվում է 1702 թվականով, որը սակայն որոշ աղբյուրների կողմից կասկածի տակ է առնվում։ 1718 թվականին  առաջին անգամ հիշատակվում է Աստվածամոր Կազանյան սրբապատկերի գլխավոր զոհասեղանը։

Եկեղեցին փակվեց 1930-ականների սկզբին, զանգակատունը պայթեցվեց, շինությունը զգալի ձևափոխվեց։ Եկեղեցու ավերումը շարունակվեց մինչև 1937 թվականը, շինության երկրորդ հարկում տեղակայվեց  «Կարդոլենտա» ֆաբրիկայի հանրակացարանը։ 1965 թվականին եկեղեցին քանդելու ևս մեկ փորձ արվեց, դրա տեղում բնակելի շենք կառուցելու նպատակով, սակայն  հասարակության բողոքի շնորհիվ քանդումը դադարեցվեց։ 1966 թվականին շենքի մնացորդների ուսումնասիրությունից հետո, որոշվեց այն վերակառուցել, որը շարունակվեց մինչև 1969 թվականը, չնայած շենքում մինչև 1983 թվականը շինարարական աշխատանքները ընթանում էին։

Եկեղեցին հավատացյալներին է վերադարձվել 1992 թվականին, առաջին ժամերգությունը իրականացվել է 1994 թվականին, իսկ դրանք կանոնավոր կերպով սկսեցին անցկացվել 1996 թվականից։ Եկեղեցական ծառայությունները իրականացվում էին հնադավանության ծիսակարգով։
1994 թվականից եկեղեցու վանահայրն է Պյոտրը (Վասիլև)։

## Տես նաև
* Սուրբ Նիկողայոս Զմյուռնացի
* Կազանի Սուրբ Աստվածամոր սրբապատկեր

## Ծանոթագրություններ

## Գրականություն
* 
* 

Կատեգորիա:1702 հիմնադրումներ
Կատեգորիա:Եկեղեցիներ այբբենական կարգով
Կատեգորիա:Մոսկվայի ուղղափառ տաճարներ
Հալիմա Յակոբ

**Հալիմա Յակոբ** (,  ), (), Սինգապուրի քաղաքական գործիչ, Սինգապուրի առաջին կին նախագահն է։ Պաշտոնավարումը ստանձնել է 2017 թվականի սեպտեմբերի 14-ից։ Այն բանից հետո, երբ մնացած բոլոր թեկնածուներին չթույլատրեցին մասնակցել ընտրություններին այդ պաշտոնի համար, որից հետո էլ նա ավտոմատ կերպով հայտարարվեց նախագահ։ 2013 թվականի հունվարից մինչև 2017 թվականի օգոստոսը զբաղեցրել է Սինգապուրի պառլամենտի նախագահի պաշտոնը։

## Կենսագրություն
### Ծագումը և կրթությունը
Հալիմայի հայրն ունի հնդկական ծագում, մայրը՝ մալայական։ Հալիման 8 տարեկան էր, երբ մահացավ հայրը և մայրը դաստիարակել է նրան միայնակ։

Սովորել է երկու օրիորդաց դպրոցում, իսկ 1978 թվականին Սինգապուրի Ազգային համալսարանում ստացել է իրավունքի բակալավրի աստիճան։ 2001 թվականին այնտեղ էլ ստացել է իրավունքի մագիստրոսի աստիճան։ 2016 թվականի հուլիսի 7-ից Սինգապուրի Ազգային համալսարանում ունի իրավունքի դոկտորի պաշտոնական աստիճան։

### Կարիերա
Աշխատել է ազգային պրոֆմիությունների Կոնգրեսում։
2001 թվականին ընտրվել է խորրդարանի անդամ։ Կառավարությունում զբաղեցրել է մի շարք պաշտոններ։
2013 թվականի հունվարի 8-ից վարչապետ Լի Սյանլունին Լի Սյանլուն անվանակարգեց խորհրդարանի նախագահի պաշտոնը , ընտրվեց նույն թվականի հունվարի 14-ին։ Հալիման Սինգապուրի պատմության մեջ դարձավ առաջին կին-խոսնակը։

## Խորհրդարանական ընտրություններ
2017 թվականի օգոստոսի 6-ին հեռացավ խորրդարանի նախագահի պաշտոնից, որպեսզի կարողանա մասնակցի նախագահական ընտրություններին։ Ավելի շուտ, մինչև առաջադրվելը դուրս է եկել «Ազգային շարժում» կուսակցությունից,որին անդամակցում էր 2001 թվականից։

Բացի Հալիմայից, նախագահի թեկնածության համար քննարկվում էին ևս 4-ը, սակայն նրանք հանվեցին թեկնածուների պահանջներին չհամապատասխանելու պատճառով (թեկնածուն պետք է ունենա մալայական ծագում, ունենա պետական ծառայողի ստաժ կամ ղեկավարի ընկերություն), որի կապիտալիզացիան գերազանցում է Սինգապուրի 500 միլիոն դոլարը (մոտ 371 միլիոն դոլար)։

## Անձնական կյանքը
Ամուսնացած է, ունի հինգ երեխա, դավանանքով մուսուլման է։

## Ծանոթագրություններ

## Արտաքին հղումներ
*Mdm Halimah Yacob  at parliament.gov.sg 
*
*http://www.jrtc.org.sg/
*	

Կատեգորիա:21-րդ դարի կին քաղաքական գործիչներ
Կատեգորիա:Կին նախագահներ
Կատեգորիա:Պետության կին ղեկավարներ
Կատեգորիա:Սինգապուրի նախագահներ
Կատեգորիա:Սինգապուրի քաղաքական գործիչներ
Յուղաձուկ

**Յուղաձուկ** () ՝ պարսատիկավորների ընտանիքի (Cottidae ) ձկների ցեղ, որն ներառում է երկու տեսակ։
## Նկարագրություն
Այս առանց  թեփուկների  թափանցիկ ձկները ունեն լողափամփուշտ , որոնց մարմնի 35% ֊ը կազմված է ճարպից; Ապրում են Բայկալ լճի մեծ խորություններում; Ռուսերեն անվանումը «голоманка» ծագել է «голомень» բառից, որը նշանակում է «բաց ծով» և ճշտորեն արտահայտում է այդ ձկնների էկոլոգիայի առանձնահատկությունները; Նրան բնորոշ է գանգի ոսկորների բարակացումը, փորային լողակների թերզարգացում, և հակառակը, կրծքային, մեջքային, հետանցքի լողակների մեծացում։
Յուղաձուկը կարող է վերարտադրել մոտ 2000 փոքր ձկներ։ Դմիտրի Տալիևը հիշատակում է այս ձկան *Comephorus baikalensis* բազմացումը գինոգենեզի մի քանի ճանապարհով;
Փոքրիկ յուղաձկան սննդի հիմնական բաղադրիչներն են ենպիշուրան և մակրոգյետոպուսը, երկրորդայինը կամ պատահականները՝ ցիկլոպները և յուղաճկան անչափահասները; Մեծ յուղաձկան էգերի երկարությունը հասնում է 25սմ իսկ արով, քանի որ ճարպի խտությունը ավելի փոքր է քան ջրինը, սատկած ձկները բարձրանում են ջրի մակերևույթ, ջրի հատակ իջնելու փոխարեն, որը հատուկ  է մյոս ձկներին;Ոմանք պննդում են, որ յուղաձկները«հալչում են արևից»; Այս ձկան ճարպը ենթաթրաբար օգտագործվում է ավելի վաղ ժամանակներում որպես որակով յուղ լամպերի համար; Հայրենական մեծ պատերազմի ժամանակ ունեցել է մեծ դեր, վիրավորների ուժը վերականգնելու ժւներինն՝ մինչև 16սմ; Փոքրիկ յուղաձկան անհատները ավելի փոքր են՝ էգերը հասնում են մինչև 15սմ, իսկ արուները՝ 12սմ; Երբեմն  յուղաձկան մնացորդները կարելի գտնել ափի մոտ, օրինակ, փոթորկից հետո, կամ սառույցի հալոցքից հետո; Մեծ ճարպային շերտի պատճառոամանակ; Յուղաձկներով սնվում են համարյա բոլոր ձկները, հատկապես Բայկալի փոկերը։
## Գրականություն
* *Талиев Д. Н.* Бычки-подкаменщики Байкала. — Издательство академии наук СССР 1995.
* *Стариков Г. В.* Голомянки Байкала. — Новосибирск: Наука, 1977. 94 с.
* *Мазепова Г. Ф., Тимошкин О. А., Мельник Н. Г., Оболкина Л. А., Таничев А. И.* Атлас и определитель пелагобионтов Байкала. Новосибирск: Наука, 1995. 693 с.

## Ծանոթագրություններ

## Արտաքին հղումներ
* Позвоночные животные России: большая голомянка 
* Позвоночные животные России: малая голомянка
Սվերիր Ինգասոն

**Սվերիր Իգնի Իգնասոն** (, ), իսլանդացի ֆուտբոլիստ, ով պաշտպանի դիրքում հանդես է գալիս Իսլանդիայի ֆուտբոլի ազգային հավաքականում և ռուսական «Ռոստով» ֆուտբոլային ակումբում։

## Ակումբային կարիերա
Իր երիտասարդական կարիերան Սվերիրը սկսել է 2011 թվականին՝ հայրենի Կոուպավոգյուրը ներկայացնող «Բրեյդաբլիկ» ֆուտբոլային ակումբի կազմում։ Այդ տարում նա մասնակցում է ընդհանուր հաշվով երեք խոշոր համաիսլանդական մրցաշարերի՝ հանդես գալով առաջնության 42 հանդիպումներում։ 2011 թվականին Իգնասոնը վարձավճարի դիմաց տեղափոխվում է մեկ այլ իսլանդական ակումբ՝ «Էյգնաբլիկ»։

Պայմանագրի ժամկետի լրանալուն պես 2014 թվականին Իգնասոնը տեղափոխվում է Նորվեգիա և սկսում հանդես գալ Օսլոն ներկայացնող «Վիկինգ» ֆուտբոլային ակումբում։ Նորվեգական ակումբի կազմում Սվերիր Իգնասոնը եղել է գլխավոր կենտրոնական պաշտպանը։

2015 թվականի սկզբին դառնում է բելգիական «Լոքերեն» ակումբի ֆուտբոլիս և Բելգիայի ազգային առաջնությունում անցկացնում թվով 46 հանդիպումներ։ 2017 թվականի հունվարին տեղափոխվում է իսպանական «Գրանադա»։ Սակայն պայմանագրի լրանալուն չսպասելով Իգնասոնը 2017 թվականի հունիսի 30-ին տեղափոխվում է ռուսական «Ռոստով» և վերջինիս հետ կնքում «3 +1» սխեմայով պայմանագիր։

## Կարիերան հավաքականում
Սվերիր Իգնասոնն Իսլանդիայի ազգային հավաքականի կազմում իր առաջին հանդիպումն անցկացնում է 2014 թվականի հունվարի 21-ին՝ Շվեդիայի դեմ ընկերական հանդիպման շրջանակներում։

Իսլանդիայի հավաքականի կազմում Իգնասոնը մասնակցում է ֆուտբոլի 2016 թվականի Եվրոպայի և 2018 թվականի աշխարհի առաջնությանը։

### Միջազգային գոլեր

## Ձեռքբերումներ
* Իսլանդիայի չեմպիոն՝ 2014 թվական։

## Ծանոթագրություններ

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Իսլանդացի ֆուտբոլիստներ
Կատեգորիա:Իսլանդիայի ֆուտբոլի ազգային հավաքական
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կայրուան

**Կայրուան** (հնում՝ **Կաիրվան, Կայրաան**, , Էլ- Կայրվան, բառացի՝ «քարավան»), քաղաք Թունիսում, Մաղրիբի մուսուլմանների ամենասուրբ քաղաք։ Մայրուղով և երկաթգծով միացված է Սուսին, գտնվում է նրանից 61 կմ արևելք (устар. *Каирван*, *Кайраан*։ 1988 թվականին ընդգրկվել է ՅՈւՆԵՍԿՕ-ի Համաշխարհային ժառանգության ցանկում։

## Պատմություն
Կայրուանը հիմնադրվել է 670 թվականին Ուկբա իբն Նաֆիի կողմից (Ամրա իբն ալ Ասայի զարմիկը) բյուզանդական ամրոցի տեղում որպես Մաղրիբի արաբական նվաճումների հենարան։ Դարակեսին դարձել է Իֆրիկիայի մայրաքաղաքը նախ Ագլաբիդների, ապա Ֆաթիմիդների և Զիրիդների օրոք։

Պայմանավորված 11-րդ դարակեսին բեդվինական խիլալ ցեղերի կանոնավոր հարձակումներով՝ մայրաքաղաքը Կայրուանից տեղափոխվում է Թունիս։ Այդ ժամանակից ի վեր Կայրուանը զարգանում է որպես մայրաքաղաքից հեռու ընկած առևտրական կետ՝ ապահովելով քոչվորներին անհրաժեշտ ապրանքը։

### Տեսարժան վայրեր
Կայրուանում մնացել են շատ թվով եկեղեցիներ, որոնց շարքում առաջին տեղն է զբաղեցնում Կայրուանի մզկիթային համալիրը, որը հիմնադրվել է քաղաքի հետ 670 թվականին։ Ներկայիս կառույցը ավելի շատ ամրոց է հիշեցնում՝ 35 մետրանոց մինարեթով, Ագլաբիդների դարաշրջանի հուշարձան։ Նրա կառուցման համար նախատեսված նյութերը բերվել են Էլ Ջեմից, այդ թվում 414 անտիկ սյուներ։ 1057 թվականին  քոչվորների հարձակումներից մզկիթը շատ է տուժել։

Բացի մզկիթից՝ Կայրուանի սրբավայրերի դասին են պատկանում նաև Մուհամեդի հետևորդներից մեկի շիրմաքարը և 9-րդ դարի 73 մետրանոց ավազանը։ Այս հուշարձանները գտնվում են հինավուրց մեդինայից դուրս, շրջապատված պատով։

## Պատկերասրահ

Պատկեր:TUNISIE KAIROUAN 03.jpg|Քաղաքային պատ
Պատկեր:GreatMosqueofKairouanTunisia.jpg|Կայրուանի մեծ մզկիթ
Պատկեր:Kairouan - The Barber's Mausoleum 2.jpg|Սափրիչի մզկիթ
Պատկեր:Façade_of_the_Mosque_of_the_Three_Gates.jpg|Երեք դռների մզկիթ
Պատկեր:Kairuan Tunis.jpg|Հին քաղաք


## Ծանոթագրություններ

Կատեգորիա:Համաշխարհային ժառանգություն Թունիսում
Կատեգորիա:670 թվականին հիմնադրված բնակավայրեր
Համակարգչային հիշողություն

[thumb|[Կոշտ սկավառակակիր 44 ՄԲ ծավալով 1980-ական թվականների և CompactFlash 2 Գբ 2000-ական թվականների արտադրության]]
[thumb|Օպերատիվ հիշողության մոդուլ [DRAM, տեղադրված մայրական պլատայում]]
[thumb|Հիշողության կրիչ՝ [Ֆլեշ - հիշողություն]]
**Համակարգչային հիշողություն** (*ինֆորմացիայի պահպանման միջոց*, *[[հիշող սարք]]*), հաշվողական մեքենայի սարք, ֆիզիկական օբյեկտ, որն ստեղծված է որոշակի ժամանակահատվածում հիշողության պահպանման համար։ Հիշողությունը, ինչպես նաև կենտրոնական պրոցեսորը, համարվում է  1940-ական թվականների համակարգիչների անխախտելի բաղադրիչը։ Հաշվողական տեխնիկայի հիշողությունն ունի հիերարխիկ կառուցվածք և սովորաբար առաջարկում է կիրառել մի քանի հիշասարքեր, որոնք ունեն տարբեր բնութագրիչներ։

Անհատական համակարգիչներում «հիշողություն» հաճախ անվանում են  ցանկացած դինամիկ  հիշողություն (DRAM), որն օգտագործվում է որպես անհատական համակարգչի օպերատիվ հիշողություն՝ ОЗУ : Համակարգչային հիշողության ֆունկցիան է՝ իր տիրույթում (բջիջ) պահպանել արտաքին  գործողություններն ու արդյունքները և մուտքագրված ինֆորմացիան։ Այս բջիջները կարող են արձանագրել մի շարք ֆիզիկական գործողություններ։ Դրանց  գործառույթները նույնն են սովորական էլեկտրամեխանիկական անջատման համար, և դրանցում տեղեկատվությունը գրանցվում է որպես երկու  խիստ տարբեր իրավիճակներ` 0 և 1 (« անջատված »/« միացված »)։ Հատուկ մեխանիզմները ապահովում են մուտքը դեպի այդ բջիջների պարունակություն (*հաշվարկային*, ազատ կամ հաջորդական)։ Հիշողության հասանելիության գործընթացը բաժանված է ժամանակային առանձին գործընթացների։

## Այլ տերմիններ
* *Բազմաբլոկ հիշողություն (),
* *Ներկառուցված տրամաբանությամբ հիշողություն* (), 
* *Բազմամուտքային հիշողություն* (), 
* *Բազմամակարդակ հիշողություն* (),
* *Զուգահեր գործողություններով հիշողություն* (),
* *Էջերով հիշողություն'' ():

## Տես նաև
* Memtest86+

## Գրականություն
* 

Կատեգորիա:Համակարգչային ճարտարապետություն
Կատեգորիա:Հիշող սարքեր
Գալինա Պետրովա

200 px|right|thumb|Հուշատախտակ Հարավռուսական պետական պոլիտեխնիկական համալսարանում
**Գալինա Կոնստանտինովնա Պետրովա** (, ), Սևծովյան նավատորմի Նովոռոսիյսկի ռազմածովային բազայի 386-րդ գումարտակի բուժքույր, ավագ ստարշինա։ Խորհրդային Միության հերոս։

## Կենսագրություն
Գալինա Պետրովան ծնվել է 1920 թվականի սեպտեմբերի 9-ին Ուկրաինայի Նիկոլաև քաղաքում։ 1940 թվականին ավարտել է Նովոռոսիյսկի դպրոցը և ընդունվել Նովոչերկասկի ինժեներական-մելիորատիվ ինստիտուտի անտառտնտեսության բաժին։ Ռազմածովային նավատորմի կազմում ընդգրկվել է 1942 թվականից։ ԽՄԿԿ  անդամակցության թեկնածու։

1943 թվականի նոյեմբերի 1-ին մասնակցել է Կերչ-Էլտիգենի դեսանտային գործողությանը։ Գերմանական շարունակական կրակահերթի ներքո խիզախորեն բժշկական օգնություն է ցուցաբերել դեսանտնիկներին և մարտադաշտից դուրս բերել վիրավոր զինվորների։ Մարտահենադաշտում պաշտպանելով վիրավորներին՝ բազմիցս մասնակցել է հակառակորդի հակագրոհներին։

## Պարգևներ, կոչումներ
* Խորհրդային Միության հերոսի կոչումը ստացել է 1943 թվականի նոյեմբերի 17-ին Էլտիգեն գյուղի շրջանում դեսանտ իջեցնելու ժամանակ ցուցաբերված խիզախության և հերոսության համար։
* Լենինի շքանշան, մեդալներ
[մինի|[Գալինա Պետրովայի հուշարձան (Նովոչերկասկ)|Գալինա Պետրովայի հուշարձանը Նովոչերկասկում, Հարավռուսական պետական պոլիտեխնիկական համալսարանի գլխավոր մասնաշենքի դիմաց]]

## Հիշատակ
* Նովոչերկասկում՝
** Հարավռուսական պետական պոլիտեխնիկական համալսարանի գլխավոր մասնաշենքում տեղադրվել է հուշատախտակ
** Ինստիտուտում, որտեղ սովորել է Պետրովան, տեղադրվել է նրա կիսանդրին և հուշատախտակը (մարզադաշտի կողմից էներգետիկայի ֆակուլտետի շենք)
** Հերոսուհու անունով է կոչվում Տրոիցկի փողոցից սկսվող նրբանցքը և ավարտվում է Բակլանովսկու պողոտայում, № 30 տան պատին փակցվել է մետաղական հուշատախտակ
* Կերչում տեղադրվել է Գալինա Պետրովայի կիսանդրին և նրա անունով է կոչվել բժշկական քոլեջը
* 1983 թվականի փետրվարի 21-ին Նիկոլաևում Պետրովայի անունով փողոց է կոչվել, իսկ 2007 թվականի մայիսի 7-ին բացվել է հուշատախտակը
* Փողոց Գերոևսկոե գյուղում
* Տուապսեի կենտրոնական փողոցներից մեկն անվանվել է Պետրովայի անունով
* Փողոց Սևաստոպոլում
* Փողոց Նովոռոսիյսկում

## Գրականություն
* 
* 

## Ծանոթագրություններ

## Արտաքին հղումներ
* 
* Герои Советского Союза, проживавшие на Дону до Великой Отечественной войны .
* Галина Костянтинівна Петрова / Проект «Українці в світі» .

Կատեգորիա:Լենինի շքանշանի ասպետներ
Կատեգորիա:Խորհրդային Միության հերոսներ
Կատեգորիա:Կանայք Երկրորդ համաշխարհային պատերազմում
Կատեգորիա:Կերչում թաղվածներ
Կատեգորիա:Հայրենական մեծ պատերազմի ժամանակ մահացածներ
Կատեգորիա:Հայրենական մեծ պատերազմի մասնակիցներ
Անահիտա

200px|մինի|Անահիտա

**Արդվիսուրա Անահիտա**  (), իրանական դիցաբանությունում ջրի և պտղաբերության աստվածուհի։ Հեթանոս աստվածություն զրադաշտականության մեջ։ Ավեստայում Արդվիսուրային է նվիրված առանձին հատված՝ Յաշտ V՝ Արդվիսուր-Յաշտ կամ Աբան Յաշտ։ Հնարավոր է աստվածուհու անունը Արդվի («խոնավություն») մշտապես ուղեկցվում է Սուրա «ուժեղ» և Անահիտա «անպիղծ» մակդիրների հետ։

## Պատմությունը
200px|մինի|Անահիտային պատկերով արծաթյա և ոսկեջրած տարրա։ Ք․ա IV—VI դդ․
Անահիտան հին պարսկական ձևն է իրանական աստվածուհու, որը հայտնվում է առավել ընդհանուր և նախնական **Արդվի Սուրա Անահիտա** (Arədvī Sūrā Anāhitā) ձևով։ Արդվի Սուրա Անահիտան ջրի, պտղաբորության, բժշկության և իմաստության աստվածության ավեստերեն անունն է հնդիրանական դիցաբանությունում։  **Անահիտայի** պաշտամունքում միավորվել են Արդվի Սուրա Անահիտան և Անահիտի պաշտամունքները։

Արդվի Սուրա Անահիտան համապատասխանում է Արդվիշուր Անահիտին կամ Նաիդին միջին պարսկական և ժամանակակից պարսկական լեզուներում, ինչպես նաև Անահիտին հայերենում։ Արդվի Սուրա Անահիտի պաշտամունքը ծագել է Ք․ա․ IV դարում և շարունակվել մինչև չի ճնշվել հակապատկերապաշտական շարժմամբ Սասանյանների օրոք։ Դասական շրջանի  անտիկ պատմիչները հիշատակում են կա՛մ Արդվի Սուրա Անահիտա կա՛մ Անահիտիս կա՛մ էլ ասոցացնում են հունահռոմեական պանթեոնի աստվածութթյունների հետ։

Արդվի Սուրա Անահիտայի պաշտամունքի հայտնիությունը սկսվել է Աքեմենյանների (Ք․ա 558—330) գահակալման տարիներին նրա՝ արևմտաիրանական աստվածուհի Անահիտի (հունական աղբյուրներում հայտնի է որպես Անահիտիս) նույանականացման հետևանքով։ Առաջին Աքեմենյան արքան, ով ընդունել է Անահիտային, եղել է Արտաքսերքսես II (Ք․ա 404—359)։

## Աստղագիտության մեջ
Անահիտան С կարգի աստերոիդ է, որը կոչվել է ի պատիվ Անահիտա աստվածուհու։ Բացահայտվել է 1887 թվականի հոկտեմբերի 8 -ին Քրիստիան Պետերսի կողմից Քլինտոնում՝ Նյու-Յորք։

## Տես նաև
* Անահիտ

## Ծանոթագրություններ

Կատեգորիա:Որսորդության աստվածուհիներ
Կատեգորիա:Պատերազմի աստվածուհիներ
Նախնական մասնագիտական կրթություն (ՆՄԿ)

**Նախնական մասնագիտական կրթությունը (ՆՄԿ)** մասնագիտական կրթության սկզբնական մակարդակն է։
Հիմնականում գոյություն ունեն ՊՏՈՒ ՆՄԿ(պետական տեխնիկական ուսումնարաններ ) և ՈԿՀ ՆՄԿ(ոչ պետական  լիցենզավորված նախնական մասնագիտական (արհեստագործական) ուսումնական հաստատություններ)։
ՆՄԿ և ՄՄԿ հաստատությունների գործունեությունը հաստատվում է ՀՀ ԿԳՆ մասնագիտական կրթության չափորոշիչների համաձայն
Նախնական մասնագիտական կրթությունը նախատեսվածէ.
1.Նախնական մասնագիտական կրթությունը նպատակ է հետապնդում պատրաստել որակավորված աշխատակիցներ հասարակական անհրաժեշտ բնագավառների գործունեության ոլորտում միջին դպրոցի (9-րդ դասարան) և ավագ դպրոցի (12-րդդասարան) կրթական բազայի հիման վրա։
2.Նախնական մասնագիտական կրթությունը կարելի է ստանալ նախնական մասնագիտական կրթության ուսումնական հաստատություններում , ինչպես նաև միջին մասնագիտական և բարձրագույն մասնագիտական կրթության ուսումնական հաստատություններում ,եթե առկա է համապատասխան արտոնագիր։

## Տես նաև
* Միջին մասնագիտական կրթություն (ՄՄԿ)
* Բարձրագույն կրթություն

## Ծանոթագրություններ

Կատեգորիա:Մասնագիտական կրթություն
Դյունեկիլանի ճակատամարտ

**Դյունեկիլանի ճակատամարտ**, ծովային պայքար, որը տեղի է ունեցել 1716 թվականի հուլիսի 8-ին մեծ Հյուսիսային պատերազմի ժամանակ,  երբ  դանիա-նորվեգիական թեթև ուժերը  Թորենշելդի գլխավորությամբ փակեցին Դանիկան-ֆիորդում (Շվեդիայի արևմտյան ափին, Ստրմմստրադից դեպի հյուսիս) և պարտության մատնեցին հավասարապես ուժեղ շվեդական ջոկատին։ Թորենշելդի ջոկատի ծովագնացների 80 տոկոսը և զինվորների 90 տոկոսը նորվեգացիներ էին։ Շվեդական նավերի ջոկատը զբաղվում էր զորքի փոխադրումով Գյութեբորգից Ֆրեդրիկստադ։

Դանիա-նորվեգական նավատորմը պարտության մատնեց շվեդացիներին, տեղադրելով իր ռազմածովային և այլ նավեր պաշտպանողական կարգով, ինչպես նաև կղզում կործանեց մի փոքր բերդ, զինված վեցով 12 ֆունտ զենքերով։ Այն բանից հետո, երբ շվեդական ամենամեծ նավերից "Stenbock"-ը իջեցրեց դրոշները, թեթև նավերը  նետվեցին ափ և լքվեցին անձնակազմի կողմից։  Շուտով մոտեցող շվեդական զինյալները ստիպեցին Թորենշելդին շվեդական մի քանի մրցանակների հետ միասին հեռանալ, մնացած նավերը՝ այրվեցին։ Դանիա-նորվեգական նավակազմը պայքարում կորցրեց 76 մարդ՝ մահացած և վիրավորված։

## Նախապատմություն
Հոկտեմբերի 28-ին դանիա-նորվեգական թագավոր Ֆրեդերիկ IV-ը պատերազմ հայտարարեց Շվեդիային։ Պատերազմի հռչակագիրը հայտնվեց Պոլտովայի ճակատամարտում շվեդական պարտությունից հետո, ինչը վճռական հաղթանակ բերեց Ռուսաստանի թագավոր Պյոտեր I-ին՝ Շվեդիայի Չառլզ XII-ի դեմ։

Ռազմա-ծովային կարգում 7 նավից բաղկացած դանիա-նորվեգական ուժերը Փիթեր Թորնենսիձոլի օրոք Դյունեկիլանի ֆեորդում ծուղակի մեջ գցեցին և հաղթեցին շվեդական 44 նավերից բաղկացած նավատորմին։ Շվեդական նավատորմը  տեղափոխում էր զորքեր, զինամթերք և մատակարարումներ Գոտեպորգից, որը նախատեսված էր Չարլզ XII- ի հրամանատարության ներքո Նորվեգիա ներխուժած  ստորգետնյա զորքերի համար։

## Մասնակցած նավեր
### Դանիա-Նորվեգիա

*Hjælper* 47 (պրամ)

*Hvide Ørn* 30 (ֆրագաթ)

*Vindhund* 16 (ֆրագաթ)

*Charlotte Amalia* 7 (կահույք)

*Louisa* 7 (կահույք)

*Prinds Christian* 7 (կահույք)

### Շվեդիա
*Stenbock* 24 (պրամ) — հանձնվել է

*Proserpina* 14 (կահույք) — գրավվել է

*Ulysses* 6 (կահույք) — գրավվել է

*Lucretia* 13 (կահուըք) — գրավվել և այրվել է

*Hecla* 13 (կահույք) — գրավվել և այրվել է

*Achilles* 5 (կես-կահույք) — գրավվել է

*Pollux* 5 (կես-կահույք) — գրավվել է

*Hector* 5 (կես-կահույք) — գրավվել և այրվել է

*Castor* 5 (կես-կահույք) — գրավվել է

*?*(կես-կահույք) — գրավվել և այրվել է

(կես-կահույք) — գրավվել և այրվել է

(սղոց) — գրավվել է

(սղոց) — գրավվել է

(սղոց) — գրավվել և այրվել է

(սղոց) — գրավվել և այրվել է

փոխադրամիջոց — 19 գրավված, 10 այրված

զինված նավեր — 2 գրավված

## Աղբյուրներ
* *Naval Wars in the Baltic 1553—1850* (1910) — R. C. Anderson

## Ծանոթագրություններ

Կատեգորիա:Դանիայի ճակատամարտեր
Կատեգորիա:Ճակատամարտեր այբբենական կարգով
Կատեգորիա:Նորվեգիայի ճակատամարտեր
Կատեգորիա:Շվեդիայի ճակատամարտեր
Դուրիան

250px|մինի|Դուրիան

**Դուրիան** (), Փիփերթազգիների ընտանիքի բույսերի տեսակ է, որն ներառում է մոտավորապես 30 տեսակ։ Աճում է անձրևային Հարավարևելյան Ասիայի արևադարձային անտառներում։

## Կենսաբանական նկարագրություն
Ցեղատեսակները մեծ են, սակավաընձյուղ, մշտադալար ծառեր՝ թերի արմատներով ու հասաարակ տերևներով։

Ծաղիկները խոշոր են, սպիտակ կամ կարմիր գույնի, զարգանում են բների ⟨Կաուլիֆլորիա⟩ կամ խոշոր ճյուղերի վրա ⟨Կաուլիֆլորիա⟩, բացվում են երեկոյան և փոշոտվում են չղջիկների և մեղուների միջոցով։

Դուրիանի պտուղներն ունեն շատ պինդ կեղև, որը ծածկված է խոշոր փշերով, պաշտպանում է չհասած պտուղի պարունակությունը կենդանիներից։ Պտուղը բացվում է հինգ փականներով, որոնց եզրերին մուգ սերմեր են մսային հավելումներով՝ արիլուսներով։

### Տաքսոնիա
Դուրիանի ցեղը պարունակում է 32 տեսակներ
150px|մինի|Դուրիան. արգելվում է պահել հասարակական վայրերում

## Օգտագործում
Որոշ տեսակի պտուղներն ուտելի են։

Դուրիանի պտուղներն անտանելի գարշահոտի պատճառով արգելվում է տանել կամ ուտել հասարակական տրանսպոտրում, հյուրանոցներում և շատ այլ վայրերում։ Արգելող պիտակները փակցված են լինում օբյեկտների դռների վրա։ Դորիանը համարվում է արժեքավոր միրգ Հարավարևելյան Ասիայում և Հարավային Ամերիկայում (մասնավորապես՝  Բրազիլիայում)։ Տեղաբնիկներն ասում են, որ դուրիանի համն առաջացնում է դժոխքի տեսիլքներ, իսկ համը՝ դրախտային հաճույք։

Խոհարարական տեսանկյունից դուրիանի հետ գործ ունենալիս անհրաժեշտ են որոշակի հմտություններ ու սարքավորումներ, տեղափոխման համար միրգը փաթեթավորում են թղթի հաստ շերտով և դնում պինդ տոպրակի կամ պայուսակի մեջ, դրա կտրատումը կատարվում է ամուր դանակով  և հաստ կտորե ձեռնոցներով, քանի որ սուր փշերը կարող են վնասել ձեռքերը, թափոնները անհրաժեշտ է թափել բնակելի տնից հեռու, եթե հոտը զզվանք է առաջացնում։ 

## Պատկերասրահ

Durian.jpg|
Durian in black.jpg|
Durian flower.jpg|
D101 and random stock.jpg|
Durians in mesh bags.jpg|
Durian Patong Thajsko 2018 1.jpg|
Durian flower.jpg|
Durian cake.jpg| խմորեղեն դուրիանով
Durian Gelato.JPG|Ժելատո դուրիանով
Tempoyak Ikan Patin 3.JPG|
Keripik Durian Medan.JPG|
Durian customer.jpg|
Durian with sharp thorns.jpg|
Durian on sale near Cirebon.jpg


## Ծանոթագրություններ

## Արտաքին հղումներ

Կատեգորիա:Մրգեր
Մուսա Վագե

**Մուսա Վագե** (, ), սենեգալցի ֆուտբոլիստ, «Էյպեն» ակումբի և Սենեգալի հավաքականի պաշտպան։

## Ակումբային կարիերա
Վագեն իր կարիերան սկսել է կատարական «Ասպիրի» ակադեմիայում։ 2017 թվականին նա պայմանագիր է ստորագրել բելգիական «Էյպեն» ակումբի հետ։ Հունվարի 21-ին՝ «Գենկ» ակումբի դեմ խաղում, Մուսան կատարել է իր նորամուտը Ժյուպիլե լիգայում։ Փետրվարի 18-ին «Կորտրեյկ» ակումբի դեմ խաղում նա խփել է իր առաջին գոլը «Էյպեն» ակումբի կազմում։

## Միջազգային կարիերա
2015 թվականի Սենեգալի երիտասարդական հավաքականի կազմում Վագեն մասնակցել է Նոր Զելանդիայում կայացած աշխարհի երիտասարդական առաջնությանը։ Մրցաշարում նա մասնակցել է Պորտուգալիայի, Կոլումբիայի, Կատարի, Ուկրաինայի, Ուզբեկստանի, Բրազիլիայի և Մալիի հավաքականների դեմ խաղերին։ Նույն տարում Սենեգալի օլիմպիական հավաքականի կազմում Մուսան մասնակցել է Աֆրիկայի Գավաթի մինչև 23 տարեկանների խաղարկությանը։ Մրցաշարում նա մասնակցել է Թունիսի, Զամբիայի, Նիգերիայի և երկու անգամ էլ ՀԱՀ-ի հավաքականների դեմ խաղերին։

2017 թվականի մարտի 23-ին Նիգերիայի հավաքականի դեմ ընկերական խաղում Վագեն կատարել է իր նորամուտը Սենեգալի հավաքական կազմում։

2018 թվականի մայիսին հայտնի է դարձել, որ Մուսա Վագեն ընդգրկվել է Սենեգալի հավաքականի հայտացուցակում (23 ֆուտբոլիստ)՝ մասնակցելու նույն թվականին Ռուսաստանում անցկացվող ֆուտբոլի աշխարհի առաջնությանը։ Վագեն գոլ է խփել Ճապոնիայի հավաքականի դեմ խաղում՝ դառնալով գոլի հեղինակ դարձած ամենաերիտասարդ աֆրիկացին ֆուտբոլի աշխարհի առաջնության պատմության մեջ։

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում
* Wague Maxifoot Profile
* NFT Profile

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Լա Լիգայի ֆուտբոլիստներ
Կատեգորիա:Սենեգալի հավաքականի ֆուտբոլիստներ
Կատեգորիա:Սենեգալցի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Նիսի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Բարսելոնա B-ի ֆուտբոլիստներ
Նայտան Նանդես

**Նայտան Միչել Նանդես Ակոստա** (, ), ուրուգվայցի ֆուտբոլիստ, «Բոկա Խունիորս» ակումբի և Ուրուգվայի հավաքականի հարձակվողական ոճի կիսապաշտպան։

## Ակումբային կարիերա
[thumb|left|190px|Նայտան Նանդեսը [Ուրուգվայի ֆուտբոլի ազգային հավաքական|Ուրուգվայի հավաքականի կազմում]]
Նանդեսը «Պենյարոլ» ակումբի սան է։ 2014 թվականի մարտի 1-ին՝ «Դանուբիո» ակումբի դեմ խաղում նա կատարել է իր նորամուտը Ուրուգվայի առաջնությունում։ Նույն մրցաշրջանում Նանդեսն օգնել է թիմին նվաճել արծաթե մեդալ առաջնությունում։ 2015 թվականի սեպտեմբերի 14-ին՝ «Սուդ Ամերիկա» ակումբի դեմ խաղում Նանդեսը խփել է իր առաջին գոլը նոր թիմի կազմում։

2016 թվականին Ուրուգվայի չեմպիոնի կոչումը նվաճելուց հետո Նանդեսը հեռացել է «Պենյարոլ» ակումբից։ Մրցաշրջանի ավարտին Նանդեսը կորցրել էր ակումբի հիմնական կազմի խաղացողի կարգավիճակը, չէր ընդգրկվել հայտացուցակում՝ մասնակցելու Ամերիկայի գավաթի խաղարկությանը և 2016 թվականի օգոստոսի դրությամբ շարունակում էր փնտրել նոր նոր ակումբ։ Այնուամենայնիվ, օգոստոսին Նանդեսը որոշում է մնալ «Պենյարոլ» ակումբում։

2017 թվականի ամռանը Նանդեսը տեղափոխվել է արգենտինական «Բոկա Խունիորս» ակումբ։ «Լանուս» ակումբի դեմ խաղում նա կատարել է իր նորամուտը Արգենտինայի առաջնությունում։ Սեպտեմբերի 17-ին՝ «Գոդոյ Կրուս» ակումբի դեմ խաղի ժամանակ, Նանդեսը խփել է իր առաջին գոլը «Բոկա Խունիորս» ակումբի կազմում։

## Միջազգային կարիերա
2015 թվականի սկզբին Նանդեսը, Ուրուգվայի երիտասարդական հավաքականի կազմում մասնակցելով Հարավային Ամերիկայի երիտասարդական առաջնությանը, դարձել է բրոնզե մեդալակիր։ Մրցաշարում նա մասնակցել է Չիլիի, Պերուի, Պարագվայի, Արգենտինայի, երկու անգամ Կոլումբիայի և Բրազիլիայի հավաքականների դեմ խաղերին։

Նույն տարվա ամռանը Նայտան Նանդեսը մասնակցել է Նոր Զելանդիայում կայացած աշխարհի երիտասարդական առաջնությանը։ Մրցաշարում նա մասնակցել է Սերբիայի, Մեքսիկայի, Մալիի և Բրազիլիայի հավաքականների դեմ խաղերին։

Նույն տարվա սեպտեմբերի 9-ին Կոստա Ռիկայի հավաքականի  դեմ ընկերական խաղում նա կատարել է իր նորամուտը Ուրուգվայի հավաքականում՝ հանդիպման երկրորդ խաղակեսում փոխարինելով Դիեգո Ռոլանին։

2018 թվականի մայիսին Նայտան Նանդեսն ընդգրկվել է Ուրուգվայի հավաքականի նախնական հայտացուցակում (26 ֆուտբոլիստ)՝ մասնակցելու նույն թվականին Ռուսաստանում անցկացվող աշխարհի առաջնությանը։ Մրցաշարի ընթացքում նա մասնակցել է Եգիպտոսի, Սաուդյան Արաբիայի, России, Պորտուգալիայի և Ֆրանսիայի։

## Ձեռքբերումներ
**Ակումբային**

 **«Պենյարոլ»**
*  Ուրուգվայի ֆուտբոլի առաջնություն – 2015/2016

**Միջազգային**

 **Ուրուգվայ (մինչև 20)**
*  Հարավային Ամերիկայի երիտասարդական առաջնություն – 2015

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բոկա Խունիորսի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Ուրուգվայի հավաքականի ֆուտբոլիստներ
Կատեգորիա:Ուրուգվայի ֆուտբոլի ազգային հավաքական
Կատեգորիա:Ուրուգվայցի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Կալյարիի ֆուտբոլիստներ
Կատեգորիա:Պենյարոլի ֆուտբոլիստներ
Ռուսաստանի դեսպանություն Աբխազիայում

**Աբխազիայի Հանրապետությունում Ռուսաստանի Դաշնության դեսպանությունը** (), Ռուսաստանի Դաշնության հատուկ դիվանագիտական առաքելությունը Աբխազիայի Հանրապետությունում իրականացվում է Աբխազիայի մայրաքաղաք Սուխումիում։

* Աբխազիայի Հանրապետությունում 2018 թվականի մարտի 30-ից Ռուսաստանի Դաշնության արտակարգ և լիազոր դեսպանն է Ալեքսեյ Դվինյանինը ։
* Հասցե։ 384900, Աբխազիայի Հանրապետություն, քաղաք Սուխումի, փողոց Լակոբա, տուն 45։

## Պատմություն
Ռուսաստանի Դիվանագիտական առաքելության աշխատանքները Սուխումիում իրականացվել է 2009 թվականի ապրիլի 30-ին։  Մայիսի 11-ից սկսել է իր ամբողջական աշխատանքը՝ տեղակայվելով նախկին ԱՊՀ-ի խաղաղապահ զորքերի գլխավոր գրասենյակում։Գրասենյակը գտնվել է «Սուխում» առողջարանում։

2010 թվականի դեկտեմբերի 9-ին Սուխումիի վարչակազմի ղեկավար Ալիաս Լաբախի և Ռուսաստանի դեսպանության միջև կնքվել է վարձակալության պայմանագիր 99 տարի ժամկետով։ Պայմանագրի առարկա է հանդիսացել  Լակոբա փողոցի Կադարսկ խճուղում գտնվող հողատարածքը։ Այնտեղ պետք է կառուցվեր դեսպանության շենքը և դեսպանի տունը։Այնուհետև սկսվել են հետազոտական և նախագծային աշխատանքներ հատկացված տարածքների համար։ Պլանավորվել է, որ Ռուսաստանի դեսպանության և դեսպանի տան շենքերի մոնտաժումը կսկսվի 2011 թվականի վերջին։

Ռուսաստանի դեսպանությունը 2011 թվականի նոյեմբերի 18-ին պաշտոնապես բացվել է Լակոբա փողոցի  103 տան«Յասիմին» հյուրանոցում, որը վարձակալվել է։

Ռուսաստանի Դաշնության դեսպանության համալիրի պաշտոնական բացումը Աբխազիայի Հանրապետությունում՝ վարձակալած հողատարածքում, որը գտնվել է Լակոբա փողոցի 45 տանը, տեղի է ունեցել 2017 թվականի ապրիլի 18-ին Սուխումում՝ Հանրապետության նախագահ Ռաուլ Հաջիմբի և Ռուսաստանի արտաքին գործերի Նախարար Սերգեյ Լավրովի մասնակցությամբ։ Սակայն, փաստացիորեն համալիրը գործել է պաշտոնական բացումից մեկ ամիս առաջ։

## Ծանոթագրություններ

## Աղբյուրներ
* 

Կատեգորիա:Ռուսաստանի դիվանագիտական առաքելություններ
Կատեգորիա:Աբխազիայի ներքին քաղաքականություն
Ադրբեջանի Երգի պետական թատրոն

**Ռաշիդ Բեհբութովի անվան Ադրբեջանի Երգի պետական թատրոն** ()՝ Ադրբեջանի թատրոնի պատմության մեջ առաջին երգի թատրոնը։ Թատրոնը կոչվում է ԽՍՀՄ ժողովրդական արտիստ Ռաշիդ Բեհբութովի անունով։

## Թատրոնի պատմությունը
Ադրբեջանի Երգի պետական թատրոնը հիմնադրվել է 1968 թվականին ԽՍՀՄ ժողովրդական արտիստ Ռաշիդ Բեհբութովի կողմից։ Թատրոնը գտնվում է Բաքվի Ռաշիդ Բեհբութով, 12 հասցեում։ Թատրոնի ռեպերտուարները բաղկացած են այնպիսի կոմպոզիտորների երաժշտություններից, ինչպիսիք են `Ուզեիր Հաջիբեկովը, Կարա Կարաևը, Ֆիքրեթ Ամիրովը, Ջահանգիր Ջահանգիրովը, Թոֆիկ Կուլիևը, Փոլադ Բյուլբյուլօղլին, Ֆաիկ Սուջադդինովը և ուրիշներ կոմպոզիտորներ։

## Արտաքին հղումներ
* Незабываемый Рашид Бейбутов: концерт в Баку 
* Для гостей Евроигр провели вечер этно-джаза, шансона и национального танца
* Культурный Баку - Театр песни им. Рашида Бейбутова 
* В Государственном театре песни имени Рашида Бейбутова прошел XII Международный фестиваль авторской песни и поэзии

### Վիդեո
* Баку. Театр Песни имени Рашида Бейбутова. Международный конкурс искусств
* Rashid Behbudov- The song of the theater.-театр песни Рашида Бейбутова

## Ծանոթագրություններ

Կատեգորիա:Թատրոններ այբբենական կարգով
Կատեգորիա:Բաքվի թատրոններ